หุ้นสหรัฐขยับเล็กน้อย
ตลาดหุ้นสหรัฐขยับเล็กน้อย ดาวโจนส์ ลดลง 17.63 จุด ขณะที่ราคาน้ำมันปรับลดเกือบ2ดอลลาร์ต่อบาร์เรล&nbsp;
18 พ.ย. 2553

ตลาดหุ้นสหรัฐขยับเล็กน้อย ดาวโจนส์ ลดลง 17.63 จุด ขณะที่ราคาน้ำมันปรับลดเกือบ2ดอลลาร์ต่อบาร์เรล 
ปัจจัยแห่งความกังวลต่อวิกฤตหนี้ยูโรโซนประกอบกับข้อมูลทางเศรษฐกิจภายในประเทศที่อ่อนแอ ส่งผลให้ตลาดหุ้นสหรัฐฯวานนี้(17พ.ย.) ขยับตัวในกรอบแคบๆ       ดัชนีหุ้นดาวโจนส์ ลดลง 17.63 จุด (0.16 เปอร์เซ็นต์) ปิดที่ 11,005.87 จุด แนสแดค เพิ่มขึ้น 6.17 จุด (0.25 เปอร์เซ็นต์) ปิดที่ 2,476.01 จุด ขณะที่ เอสแอนด์พี เพิ่มขึ้น 0.30 จุด (0.03 เปอร์เซ็นต์) ปิดที่ 1,178.64 จุด ขณะที่ราคาน้ำมันดิ่งลงอีกเกือบ 2 ดอลลาร์ สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนธันวาคม ลดลง 1.90 ดอลลาร์ ปิดที่ 80.44 ดอลลาร์ต่อบาร์เรล ต่ำที่สุดนับตั้งแต่วันที่ 19 ตุลาคม และรวม 4 วันขยับลงถึง 7.37 ดอลลาร์ หลังจากก้าวทำสถิติสูงสุดในรอบกว่า 2 ปีเมื่อสัปดาห์ที่แล้ว ด้านเบรนท์ทะเลเหนือลอนดอนงวดส่งมอบเดือนเดียวกัน ลดลง 1.45 ดอลลาร์ ปิดที่ 83.28 ดอลลาร์ต่อบาร์เรล